Ο **Θέσαρ Σάντσεθ Ντομίνγκεζ** (*César Sánchez Domínguez,* 2 Σεπτεμβρίου 1971), γνωστός απλά ως **Θέσαρ**, είναι Ισπανός παλαίμαχος ποδοσφαιριστής, ο οποίος αγωνιζόταν ως τερματοφύλακας. 

Σε ακριβώς 20 σεζόν στη Πριμέρα Ντιβισιόν (το μόνο πρωτάθλημα που συμμετείχε ως επαγγελματίας), αγωνίστηκε σε 401 αγώνες με τις Ρεάλ Βαγιαδολίδ, Ρεάλ Μαδρίτης, Σαραγόσα, Βαλένθια και Βιγιαρεάλ, ήταν η πρώτη επιλογή σε τρεις από αυτές τις ομάδες και κέρδισε επτά σημαντικούς τίτλους με τη Ρεάλ Μαδρίτης, συμπεριλαμβανομένου του Τσάμπιονς Λιγκ 2001-02.

Σταδιοδρομία σε συλλόγους
-------------------------

### Βαγιαδολίδ/Ρεάλ Μαδρίτης

Ξεκίνησε τη σταδιοδρομία του και εξελίχθηκε στις ακαδημίες νέων της Ρεάλ Βαγιαδολίδ και έκανε το ντεμπούτο του με την πρώτη ομάδα στην εντός έδρας ήττα με 0-6 εναντίον της Μπαρτσελόνα, όπου πέρασε στον αγώνα στη θέση του Μάουρο Ράβνιτς νωρίς στο δεύτερο ημίχρονο, στο τέλος της σεζόν 1991-92. Έχασε, συνδυαστικά, μόνο τέσσερις αγώνες πρωταθλήματος μεταξύ των σεζόν 1995-2000.

Τη σεζόν 2000-01, υπέγραψε συμβόλαιο με τη Ρεάλ Μαδρίτης, αρχικά ως εφεδρικός του παιδιού-θαύμα Ίκερ Κασίγιας. Ωστόσο, την επόμενη σεζόν, τελικά έγινε η πρώτη επιλογή και ξεκίνησε σε πέντε από τους εννέα αγώνες του Τσάμπιονς Λιγκ, κατά τη διάρκεια της νικηφόρας εκστρατείας του 2001-02, αλλά αντικαταστήθηκε από τον Κασίγιας στον τελικό εναντίον της Μπάγερ Λεβερκούζεν, αφού υπέστη τραυματισμό.

### Σαραγόσα/Τότεναμ

Εντάχθηκε στη Σαραγόσα για τη σεζόν 2005-06 και ήταν αναντικατάστατος στη βασική σύνθεση της ομάδας από την Αραγωνία για τρεις σεζόν. Τον Αύγουστο του 2008, μετά τον υποβιβασμό της ομάδας στη Σεγούντα Ντιβισιόν, ο νέος προπονητής Μαρθελίνο Γκαρθία Τοράλ, τον έστειλε στη Β΄ ομάδα.

Λίγο αργότερα, ο Σάντσεθ αγοράστηκε από την Τότεναμ του Χουάντε Ράμος. Έκανε την πρώτη και μοναδική εμφάνισή του για το σύλλογο του Λονδίνου εναντίον της Λίβερπουλ, σε μία νίκη με 4-2 για το Λιγκ Καπ, αντικαθιστώντας τον τραυματισμένο Εουρέλιο Γκόμες.

### Βαλένθια/Τελευταία χρόνια

Ο Θέσαρ επέστρεψε στην Ισπανία στις 20 Ιανουαρίου 2009, υπογράφοντας στη Βαλένθια με ελεύθερη μεταγραφή μέχρι το τέλος της σεζόν 2008-09, καθώς ο σύλλογος είχε μόλις χάσει τον βασικό τερματοφύλακα, Ρενάν, με τραυματισμό στη βουβωνική χώρα, κατά τη διάρκεια μίας ήττας με 2-3 από την Αθλέτικ Μπιλμπάο. Παρ 'όλα αυτά, ο Θέσαρ επιλέχθηκε για τον πάγκο σε έναν αγώνα της Τότεναμ στις 21 Ιανουαρίου, το δεύτερο ημιτελικό αγώνα του Λιγκ Καπ εναντίον της Μπέρνλι. Δύο μέρες αργότερα, ηΤότεναμ ανακοίνωσε ότι το συμβόλαιο του είχε ακυρωθεί με αμοιβαία συγκατάθεση και διατήρησε τη θέση του ως βασικός, ακόμη και όταν ο Βραζιλιάνος επανήλθε από τον τραυματισμό του.

Μετά από μία εντυπωσιακή μισή σεζόν, ο Θέσαρ (ηλικίας σχεδόν 38 ετών) ανανέωσε το συμβόλαιο του για ακόμη ένα έτος. Ξεκίνησε τη σεζόν 2009-10 στον πάγκο, παίρνοντας δεύτερο ρόλο μετά τη μεταγραφή του Μιγκέλ Άνχελ Μόγια. Ωστόσο, μετά τις μη πειστικές εμφανίσεις του τελευταίου, ανέκτησε θέση βασικού, διατηρώντας συνεχόμενες καθαρές εστίες εναντίον της Ράθινγκ Σανταντέρ (1-0), της πρωταθλήτριας Μπαρτελόνα (0-0), της Αλμερία ( 3-0) και της Μάλαγα (1-0). Το Μάϊο του 2010, αφού βοήθησε τη Βαλένθια στην κατάληψη της 3ης θέσης, με την ομάδα να επιστρέφει στο Τσάμπιονς Λιγκ, ο βετεράνος συμφώνησε σε μία ακόμη επέκταση συμβολαίου, διάρκειας ενός έτους.

Στις 2 Απριλίου 2011, ο Θέσαρ έγινε ο δεύτερος γηραιότερος τερματοφύλακας στην ιστορία του ισπανικού πρωταθλήματος, καθώς εμφανίστηκε - ως βασικός - στην εκτός έδρας νίκη με 4-2 επί της Χετάφε, σε ηλικία 39 ετών και 212 ημερών. Αγωνίστηκε σε 15 αγώνες, καθώς η ομάδα του τερμάτισε 3η και είχε προκρίθηκε στο Τσάμπιονς Λιγκ 2011-12. 

Ωστόσο, μετά την απόκτηση του Ντιέγκο Άλβες και την ανανέωση συμβολαίου του νεαρού Βιθέντε Γκούαϊτα, ο Θέσαρ έγινε πλεονάζοντας. Στις 2 Ιουνίου 2011, υπέγραψε μονοετές συμβόλαιο με τη βαλενθιανή ομάδα Βιγιαρεάλ, κάνοντας το ντεμπούτο του στο πρωτάθλημα στις 10 Σεπτεμβρίου, σε μία ισοπαλία 2-2 εναντίον της Σεβίλλης. Στη συνέχεια, έγινε μόλις ο πέμπτος παίκτης που αγωνίστηκε στην Πριμέρα Ντιβισιόν σε ηλικία άνω των 40 ετών, μετά τους Χάρυ Λόου, Ζακ Σονγκό΄ο,  Αμεντέο Καρμπόνι και Ντονάτο.

Διεθνής σταδιοδρομία
--------------------

Ο Θέσαρ έκανε την πρώτη και μοναδική εμφάνισή του με την Εθνική Ισπανίας στις 16 Αυγούστου 2000, σε μία φιλική ήττα με 4-1 από τη Γερμανία στο Αννόβερο.

Διακρίσεις
----------

**Ρεάλ Μαδρίτης** 

* Πριμέρα Ντιβισιόν: 2000-01, 2002-03
* Σούπερ Καπ Ισπανίας: 2001, 2003
* Τσάμπιονς Λιγκ: 2001-02
* Διηπειρωτικό Κύπελλο: 2002
* ΟΥΕΦΑ Σούπερ Καπ: 2002

Παραπομπές
----------

1. ↑  (πολλαπλές γλώσσες) *Transfermarkt*. 7510. Ανακτήθηκε στις 9  Οκτωβρίου 2017.
2. ↑  (Ισπανικά) *Argentine Soccer Database*. 52990.
3. ↑  www.eldiadevalladolid.com/noticia/ze43e188a-fd6b-20c9-c33a01986b01324e/201903/el-coyote-de-coria.
4. ↑  «Goleada de miedo» (στα ισπανικά). Mundo Deportivo. 25 Μαΐου 1992.. Ανακτήθηκε στις 8 Απριλίου 2016.
5. ↑  «Pucelano histórico: César Sánchez» [Historical *pucelano*: César Sánchez] (στα Ισπανικά). Vavel. 1 Ιουνίου 2013. Ανακτήθηκε στις 8 Απριλίου 2016.
6. ↑  «Madrid win ninth European crown». UEFA. 15 Μαΐου 2002. Αρχειοθετήθηκε από το πρωτότυπο στις 6 Ιουνίου 2002. Ανακτήθηκε στις 8 Απριλίου 2016.
7. ↑  César switches to Zaragoza; UEFA, 13 June 2005
8. ↑  «Juande 'rescata' a César y se lo lleva al Tottenham» (στα ισπανικά). Marca. 8 Αυγούστου 2008.. Ανακτήθηκε στις 8 Απριλίου 2016.
9. ↑  «Sánchez signs». Tottenham Hotspur F.C. 12 Αυγούστου 2008. Ανακτήθηκε στις 19 Αυγούστου 2008.
10. ↑  «Tottenham 4–2 Liverpool». BBC Sport. 11 Νοεμβρίου 2008. Ανακτήθηκε στις 12 Νοεμβρίου 2008.
11. ↑  César es el elegido (César is the chosen one) Αρχειοθετήθηκε 2012-03-18 στο Wayback Machine.; Levante-EMV, 21 Ιανουαρίου 2009 (ισπανικά)
12. ↑  «Sanchez departs». Tottenham Hotspur F.C. 23 Ιανουαρίου 2009. Ανακτήθηκε στις 23 Ιανουαρίου 2009.
13. ↑  «Le buscan cesión a Renan y César aún puede renovar» (στα ισπανικά). Diario AS. 12 Ιουνίου 2009.. Ανακτήθηκε στις 8 Απριλίου 2016.
14. ↑  César renueva con el Valencia (Ο Θέσαρ ανανεώνει με τη Βαλένθια); Marca, 24 Ιουνίου 2009 (ισπανικά)
15. ↑  «¿Qué portero debería jugar contra el Brujas, Moyà o César?». Super Deporte. 17 Φεβρουαρίου 2010.. Ανακτήθηκε στις 8 Απριλίου 2016.
16. ↑  «Pinillos se confundió con Zigic» (στα ισπανικά). Marca. 4 Οκτωβρίου 2009.. Ανακτήθηκε στις 8 Απριλίου 2016.
17. ↑  «El Valencia frena al líder» (στα ισπανικά). Marca. 18 October 2009.. Ανακτήθηκε στις 8 Απριλίου 2016.
18. ↑  «0–3. El Valencia se quita la presión en su visita a Almería» (στα ισπανικά). Público. 25 Οκτωβρίου 2009.. Ανακτήθηκε στις 8 Απριλίου 2016.
19. ↑  «Malaga 0–1 Valencia: Navarro wins it for Los Che». Goal. 1 Νοεμβρίου 2009. Ανακτήθηκε στις 8 Απριλίου 2016.
20. ↑  «Mercado: El Valencia renueva al veterano portero César» [Market: Valencia renew veteran goalkeeper César] (στα Ισπανικά). Goal. 20 Μαΐου 2010. Ανακτήθηκε στις 8 Απριλίου 2016.
21. ↑  «César, el portero más veterano de la Liga». Super Deporte. 2 Απριλίου 2011.. Ανακτήθηκε στις 6 Ιουνίου 2011.
22. ↑  «Cesar Sanchez joins Villarreal». Goal. 2 Ιουνίου 2011. Ανακτήθηκε στις 4 Ιουνίου 2011.
23. ↑  «Villarreal claim battling draw». ESPN FC. 10 Σεπτεμβρίου 2011. Αρχειοθετήθηκε από το πρωτότυπο στις 2 Νοεμβρίου 2012. Ανακτήθηκε στις 12 Σεπτεμβρίου 2011.
24. ↑  Última alegría para el Deportivo (Last joy for Deportivo); ESPN Deportes, 23 Μαΐου 2004 (ισπανικά)
25. ↑  Desastre (Disaster); Mundo Deportivo, 17 Αυγούστου 2000 (ισπανικά)
26. ↑  «César». Soccerway. Ανακτήθηκε στις 7 Ιουλίου 2018.

Εξωτερικοί σύνδεσμοι
--------------------

* Προφίλ Θέσαρ Σάντσεθ στο BDFutbol
* (Αγγλικά) Προφίλ Θέσαρ Σάντσεθ στο Soccerway